**О Т Ч Е Т**

**ЗА ДЕЙНОСТТА НА НЧ”КУЛТУРА – 2002”**

 **ГР. ДИМИТРОВГРАД**

**ЗА КАЛЕНДАРНАТА 2023 ГОДИНА**

Българските читалища като традиционни, самоуправляващи се местни организации, притежават изключителен потенциал за стимулиране на устойчиво регионално и местно развитие. Тяхната роля отива далеч отвъд изграждането и съхраняването на местната културна идентичност. Чрез многообразието от продукти, услуги и инициативи в сферата на културата, информацията, образованието, социализацията и гражданското общество, те се превръщат в изключителен фактор за изграждане на общество на знанието, фактор за развитие на даден регион, съдействат за повишаване на качеството на живот на своите общности и граждани.

За разлика от предходните години, обременени с мерките против Ковид-19, през 2023 година имахме свободата да определяме мястото и мащаба при реализиране на плануваните мероприятия в Културния календар за 2023 на НЧ“Култура-2002“-Димитровград.

Основни задачи на НЧ“Култура-2002“-Димитровград:

* Да опазва културно-историческото наследство и националните традиции;
* Да спомага изграждането на ценностната система у децата и младежите;
* Да поддържа и обогатява материалната база;
* Да разработва и реализира инициативи /проекти/ за различни общности и целеви групи;
* Да търси иновативни начини и средства за дофинансиране на читалищната дейност;
* Да подържа активно сътрудничество между читалища, училища и културни институции на територията на община Димитровград и страната;
* Да обогатява библиотечния фонд чрез закупуване на нова литература, участия в проекти и дарения.

**Дейности**

**Библиотечна и информационна дейност**

Библиотеката в НЧ“Култура-2002“ е регистрирана в регистъра на обществените библиотеки под №1482. Наличният книжен фонд e 5249 тома на 31.12.2023г. , а читатели са 78.

През изтеклата 2023 година бяха регистрирани 78 читатели, общият брой на посещенията в библиотеката бяха 553, като 242 за дома, 301 в читалнята.

 Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите. Продължи изпращането на покани на закъснели читатели, чрез социални мрежи и телефон.

Библиотеката рекламира дейността си и тази на читалището чрез рекламни покани и обяви за предстоящите мероприятия.

 Посещенията за 2023 г. библиотеката, заедно с проведените мероприятия са общо 834 броя, а културните мероприятия са 37 .

Библиотеката има абонамент за са 5 бр. периодични издания през 2023г.

През 2023г. библиотеката организира редица културни мероприятия съвместно с ОУ”В.Левски”, Градска библиотека „Пеньо Пенев“, Дом-музей „Пеньо Пенев“ и детските градини – „Радост” и „Пролет”, като викторини, срещи-разговори, литературни четения, творчески работилници и др.

При изключително голям интерес бяха проведени конкурсите: ”Жената-Светлината на живота” – посветен на Деня на жената, “Моето великденско яйце с шевица“ , “Най-оригинален венец от билки“Еньов венец“ , “С цвете пред паметника на Васил Левски“ и “Кой съвременен будител познавате?“, които от Общински се превърнаха в Национални.

По повод 8-ми март проведохме среща-разговор и рецитал под надслов:”Жената- Светлината на живота“, на която взеха участие: Мария Шандуркова, Вили Петрова, Весела Недкова, Ваня Данева, Таня Димитрова, Йорданка Николова, Демир Демирев и Петко Каневски.

През годината организирахме творчески вечери и срещи на: Демир Демирев, Петко Каневски, Диляна Христова, Иван Евглогиев и Тильо Тилев.

През м. април се реализира среща-разговор: “В Памет за Пеньо“, на която се четоха стихове за него и се споделяха спомени от приятели и близки.

Онлайн изложба под надслов –„Арт Вълшебниците-Цанка, Катя и Мария“ бе публикувана на facrbook страницата на читалището по повод Деня на жената- 8-ми март.

В библиотеката беше ситуирана изложба със заглавие ” Книгите на моето поколение“ и в нея бяха вклщчени любими книги на поколенията от 70-те, 80-те и 90-те години на миналия век.

През годината проведохме литературен форум “И друговерец аз не станах“, на който се представи новата книга на Тильо Тилев – “Изгасете осветлението“ с квантови афоризми.

**Културно-масова работа**

Културно-масовата работа през годината беше насочена предимно към празници, бележити дати, чествания и годишнини.

|  |
| --- |
| **Наименование на мероприятието** |
| **м. януари** |
| Поетична вечер „Хр.Ботев – живот и творчество” |
| Кулинарна изложба „Оригинални зимни ястия”  |
| м. февруари |
| Среща-разговор и викторина „Заветите на Левски” с учениците от ОУ”В.Левски” |
| Поетичен конкурс „Знаци на любовта”  |
| Дискусия „Повече любов – по-добро психическо здраве“ |
| Творческа работилница за мартенички „Баба Марта идва!”  |
| **м. март** |
| Изложба под надслов: „Дамската чанта и аксесоарите й през годините”  |
| Поетична вечер „Жената- носителка на красота, доброта, вдъхновение и чувствителност!” с поетесите на от Димитровград |
| Участие в национален женски поход – Българска федерация по туризъм |
| **м. април** |
| „В света на приказките”- четене на любими приказки по повод 2 април-Ден на детската книга |
| Беседа за обичаите на Великден „Празнични камбани бият!”- |
| Работилница за украса на яйца„Вълшебствата на Възкресението !”  |
| Конкурс „Моето великденско яйце с шевица” |
| **м. май** |
| Литературен форум „ Добро утро,град!  |
| Образователна игра „По стъпките на П. Пенев“ |
| Творчески портрет „Присъдата си времето ще каже !”  |
| Поход „Люлякова разходка“ |
| **м. юни** |
| Детски празник ”Децата- бъдещето на планетата” |
| Лятна занималня „Библиотека в куфар”  |
| Среща-разговор с психолог „Играта – най-доброто развиващо средство за децата“ |
| **м. юли** |
| Фото конкурс „С цвете пред паметника на Левски ” |
| Лятна занималня „Библиотека в куфар” |
| **м. август** |
| „Димитровград –град на моите мечти” фотоконкурс |
| „Полет над Димитровград“ –среща-разговор за минало,настояще и бъдеще |
| Среща-разговор за творчеството на :П.Пенев,Ангел Ников,Кръстю Кръстев, Иван Гочев,Калофер Киряков и др. „Поезията на младия Димитровград” |
| Благотворителен базар „Да помогнем на Николай Ганчев“ |
| **м. септември** |
| Среща с видни личности и творци, родени и отрасли в Димитровград „Бъдещето се прави днес“ |
| Изложба „Любимите книги на моето поколение” |
| **м. октомври** |
| Поетична вечер с творците на Димитровград |
| Дискусия „Кои са ключовите фактори за добро психическо здраве на децата?- по повод 10 октомври Ден на психичното здраве |
| Открит урок „Какви мечки се срещат в България“ |
| Поетична вечер в памет на Ангел Ников „Самотните пространства на духа“ |
| **м. ноември** |
| 1ноември –Ден народните будители”Творчески портрет „Таня Рошманова–общественик, диригент и преподавател” |
| Конкурс за есе „Кой съвременен будител познавате?“ |
| Дискусия с психолог „Психично здраве на подрастващите” |
| **м. декември** |
| „Моите рецепти за вкусни коледни и новогодишни десерти” -кулинарен конкурс |
| Творческа вечер на лауреати на национални награди – Диляна Христова и Петко Каневски |
| Работилница на Дядо Коледа |
| Конкурс „Моята Коледна свещ“ |

Всички инициативи в читалището се случват с активна взаимна работа с общинските училища, детски градини, с помощта на самодейци, доброволци и членове на читалището като пример за екипна работа.

**Художествествено-творческа дейност**

В читалището развиват своя талант и умения около 220 деца и възрастни. Те са обхванати в няколко клуба и занимални.

* 1. Писателски клуб „Слово“
	2. Клуб „Сръчни ръце“
	3. Занималня“Училище за родители“
	4. Лятна занималня „Библиотека в куфар“
	5. Клуб „Приятели на книгата“
	6. Руски клуб „Надежда“
	7. Клуб за здравословна гимнастика „Норбеков“
	8. Скаутски клуб ”Готини скаути”
	9. Клуб ”Паневритмия“
	10. Туристически клуб “Планинари“
	11. Арт клуб “Синьо лято“

Основната цел е разнообразие и колкото е възможно повече хора да се включват в мероприятията. Родители, деца, баби, дядовци, каки и батковци се включиха в детските онлайн конкурси: “Моето великденско яйце с шевица “,“С цвете пред паметника на Левски“ и „Моята коледна свещ“.

Читалището организира мероприятия, както следва:

През лятото за поредна година се проведе лятна занималня “Библиотека в куфар“, като се четоха любими приказки и се провеждаха весели викторини и разнообразни детски игри в парка зад Общината. През месец юли се организира Арт-ателие: “Синьо лято!“с ръководител г-жа Радка Тодорова в парк “Марица“, всяка сряда от 10:00 ч. децата се забавляваха, като караха тротинетки, състезаваха се с колела, играха с топки и рисуваха на асфалта любими приказни герои.

**Планирани културни събития за 2024г.**

* Културни събития с международно участие;
* Културни прояви с национално значение;
* Културни събития с регионално и местно значение;
* Църковни празници;
* Чествания на кръгли годишнини и годишнини на читалището.

 **Настоятелство на НЧ“Култура-2002“**

**Председател: Петко Тенев Каневски …………………**

 **/подпис и печат/**

**Членове:**

**1.Здравка Георгиева Ангелова………………….**

 **/подпис/**

**2.Гроздан Стойков Грозев……………………**

 **/подпис/**

**Проверителна комисия:**

**Председател: Демир Христов Демирев …………………….**

 **/подпис и печат/**

**Членове:**

**1.Кремена Митева Ганчева………………….**

 **/подпис/**

**2.Ирина Райкова Ангелова……………………**

 **/подпис/**

**13.03.2024г.**

**гр.Димитровград**